b'\n_START_ARTICLE_\nFeuille de Dreux\n_START_PARAGRAPH_\nFeuille de Dreux (Dreuxin lehti) on ranskalainen lehm\xc3\xa4nmaidosta valmistettava pehme\xc3\xa4 juusto, jonka p\xc3\xa4\xc3\xa4ll\xc3\xa4 on kastanjanlehti. Juusto on halkaisijaltaan 16\xe2\x80\x9318 senttimetri\xc3\xa4 ja paksuudeltaan 2\xe2\x80\x933 senttimetri\xc3\xa4. Sen paino on 300\xe2\x80\x93500 grammaa ja se sis\xc3\xa4lt\xc3\xa4\xc3\xa4 vain 15 prosenttia rasvaa.\n_START_SECTION_\nHistoria\n_START_PARAGRAPH_\nFeuille de Dreuxin historia juontaa 1900-luvun alun Eure-et-Loirin alueeseen. Tuolloin juustoa valmistettiin talonpojille, jotka ottivat sit\xc3\xa4 pellolle v\xc3\xa4lipaloiksi. Juuston alhainen rasvapitoisuus johtuu siit\xc3\xa4, ett\xc3\xa4 alue tuotti kermaa Pariisiin ja sen l\xc3\xa4hiymp\xc3\xa4rist\xc3\xb6\xc3\xb6n, jonka takia kerma kuorittiin maidosta. Kastanjanlehdet eiv\xc3\xa4t ole juuston p\xc3\xa4\xc3\xa4ll\xc3\xa4 vain esteettisest\xc3\xa4 syyst\xc3\xa4, vaan niiden tarkoitus on est\xc3\xa4\xc3\xa4 juustoja tarttumasta toisiinsa kiinni.'